รู้จัก 3 ทีมน้องใหม่ ศึกพรีเมียร์ลีก อังกฤษ ฤดูกาล 2016-17
ได้ 3 ทีมน้องใหม่ที่ก้าวจาก ลีก เดอะ แชมเปียนชิพ อังกฤษ ขึ้นมาโชว์ฝีเท้าในศึกพรีเมียร์ลีก อังกฤษ ในฤดูกาล 2016-17 เป็นที่เรียบร้อย ประกอบด้วย เบิร์นลีย์,มิดเดิลสโบรห์ และ ฮัลล์ ซิตี้ วันนี้ทีมข่าวกีฬาไทยรัฐออนไลน์ จะพามาทำความรู้จักกับทั้ง 3 ทีมกันให้มากขึ้น ไปติดตามกันได้เลย,เบิร์นลีย์  เอฟ.ซี.(Burnley Football  Club),ฉายา : เดอะ คลาเรตส์,ปีที่ก่อตั้ง : ปี 1882,สนามเหย้า :เทิร์ฟ มัวร์,ความจุ : 21,140 ที่นั่ง,ประธานของสโมสร : ไมค์ การ์ลิค,ผู้จัดการทีม : ฌอน ไดซ์ ,เดอะ คลาเรตส์ เบิร์นลีย์ เอฟซี ภายใต้การคุมทีมของ ฌอน ไดช์    ทีมน้องใหม่หน้าเก่าของ พรีเมียร์ลีก ที่ใช้เวลาเพียงฤดูกาลเดียวในการผงาดขึ้นสู่ลีกสูงสุดอีกครั้ง หลังตกชั้นไปในฤดูกาล 2014-15 แถมเลื่อนชั้นขึ้นมาด้วยการเป็นแชมป์ลีก เดอะ แชมเปียน ชิพ อีกต่างหาก   ,สำหรับ สโมสรเบิร์นลีย์ ก่อตั้งขึ้นเมื่อปี ค.ศ. 1882 โดยก่อนที่จะเป็นสโมสรฟุตบอลนั้น เบิร์นลีย์เคยเป็นทีมรักบี้มาก่อน ต่อมาเมื่อได้มีการก่อตั้งลีกดิวิชั่น 1 (เดิม) ขึ้นมาในปี ค.ศ. 1888 เบิร์นลีย์ก็เป็นหนึ่งในสโมสรที่ร่วมก่อตั้งลีกขึ้นมา ต่อมาในปี ค.ศ. 1976 เบิร์นลีย์ก็ตกจากลีกสูงสุดไปอยู่ดิวิชั่น 2 (เดิม) และไม่ได้กลับขึ้นมาสู่ลีกสูงสุดอีกเป็นเวลานานถึง 33 ปีจนในฤดูกาล 2009–10 เบิร์นลีย์ก็ได้กลับสู่ลีกสูงสุดอีกครั้งได้สำเร็จ ก่อนจะตกชั้นไปอีกครั้งในฤดูกาล 2014-15 และใช้เวลาเพียงปีเดียวกลับขึ้นสู่เวทีลีกสูงสุดของอังกฤษอีกครั้ง หลังคว้าแชมป์ลีก เดอะ แชมเปียนชิพ ด้วยผลงานลงเล่น 46 นัด ชนะ 26 นัด เสมอ 15 นัด แพ้ไปเพียง 5 นัด เก็บไปทั้งหมด 93 คะแนน แถม อันเดร เกรย์ ดาวยิงวัย 24 ปี ชาวอังกฤษ ยังคว้าตำแหน่งดาวซัลโวไปครองอีกด้วย หลังซัดไป 25 ประตู และยังทำอีก 9 แอสซิสต์  ติดอยู่ในอันดับ 5 ของลีก และ แซม โวคส์ ดาวยิงทีมชาติเวลส์ ที่ซัดไปถึง 15 ประตู ซึ่งการเลื่อนชั้นขึ้นมาสู่พรีเมียร์ลีกอังกฤษได้ในปีเดียว ต้องยกเครดิตให้กับ ฌอน ไดช์ ผู้จัดการทีมหนวดงาม ที่ไม่ทิ้งทีมไปไหน อยู่ทำทีมและและปลุกพลังใจให้ทีมฝ่าฟันจนก้าวขึ้นมาสู่พรีเมียร์ลีกอีกครั้ง,ไม่เชื่อก็ต้องเชื่อว่า ไดช์ เคยให้สัมภาษณ์หลังพาทีมตกชั้นครั้งที่แล้วว่า ผมเชื่อว่าเราอยู่ในรูปแบบที่ดีที่จะสามารถกลับขึ้นมาเล่นในพรีเมียร์ลีกอีกครั้ง นักเตะในทีมมีอัตราการเติบโตมากขึ้นอย่างชัดเจน ผมจินตนาการไว้ว่าเราพร้อมจะกลับมาสู่พรีเมียร์ลีกอีกครั้งในฐานะแชมป์ลีก เดอะ แชมเปียนชิพ ในฤดูกาลหน้า ผมภูมิใจที่ได้พานักเตะลงเล่นทั้งเกมเหย้าและเกมเยือน เราพยายามที่จะเปิดเกมรุกและเล่นให้เหนือกว่าคู่แข่งอยู่เสมอ แต่แน่นอน การตกชั้นมันเป็นสิ่งที่น่าผิดหวัง แล้วสุดท้ายเขาก็สามารถพาทีมกลับสู่พรีเมียร์ลีก ในฐานะแชมป์ลีก เดอะ แชมเปียนชิพ ได้จริงๆ,มิดเดิลสโบรห์ เอฟซี (Middlesbrough Football Club),ฉายา : เดอะ โบโร,สมอกกีส์,ปีที่ก่อตั้ง : ปี 1876,สนามเหย้า : ริเวอร์ไซด์ สเตเดียม,ความจุ : 34,742 ที่นั่ง,เจ้าของสโมสร :สตีฟ กิบสัน,ประธานสโมสร:สตีฟ กิบสัน ,ผู้จัดการทีม : ไอเตอร์ คารานกา,มิดเดิลสโบรห์ ทีมน้องใหม่ที่แฟนบอลชาวไทยรู้จักกันดี  พวกเขาหายไปจากพรีเมียร์ลีกตั้งแต่ปี 2009-10 อย่างไรก็ตาม ตอนนี้พวกเขาพร้อมกลับมาพิสูจน์ตัวเองในศึกพรีเมียร์ลีก อังกฤษ อีกครั้งแล้ว,สำหรับ มิดเดิลสโบรห์ ตกชั้นไปครั้งล่าสุด เมื่อฤดูกาล 2008-2009 หลังจบอันดับ 19 ของตาราง ยุคที่ แกเร็ธ เซาธ์เกต คุมทีม และห่างหายไปนานเลยทีเดียว แต่ในฤดูกาล 2015-16 พวกเขาพร้อมสู้ศึกอันใหญ่หลวงอีกครั้ง ซึ่งเป้าหมายหลักคงหนีไม่พ้นการรอดตกชั้น และถ้าจบเหนืออันดับ 10 ของตารางขึ้นไป ก็คงจะเป็นโบนัสสำหรับลูกทีมของ ไอเตอร์ คารานกา,มิดเดิลสโบรห์ คว้าสิทธิ์ขึ้นมาเล่นพรีเมียร์ลีก อังกฤษ ในฤดูกาล 2016-17 ด้วยการคว้ารองแชมป์ลีก เดอะ แชมเปียนชิพ ฤดูกาล 2015-16 ผลงานลงเล่น 46 นัด ชนะ 26 นัด เสมอ 11 นัด แพ้ 9 นัด มี 89 คะแนน โดยมีแต้มเท่ากับ ไบรท์ตัน ทีมอันดับ 3 แต่ประตูได้เสียของ โบโร นั้นดีกว่า,นักเตะที่น่าจับตามองในฤดูกาลที่จะถึงนี้ของ มิดเดิลสโบรห์ ก็คือ จอร์แดน โรเดส กองหน้าชาวสกอตแลนด์ วัย 26 ปี ที่ซัดไป 16 ประตู อยู่อันดับ 7 ของดาวซัลโว ลีก เดอะ แชมเปียนชิพ ฤดูกาลที่ผ่านมา ส่วนอีกคนก็คือ ดาวิด นูเจนท์ อดีตหัวหอกทีมเลสเตอร์ ซิตี้ ที่ซัดไป 8 ประตู นอกจากนี้ยังมีปีกซ้ายตัวเก๋าอย่าง สจ๊วต ดาวนิง อีกด้วย,ฮัลล์ ซิตี้ (Hull City Association Football Club),ฉายา : เดอะ ไทเกอร์,เสือน้อย,ปีที่ก่อตั้ง : ปี 1904,สนามเหย้า : เคซี  สเตเดียม,ความจุ : 25,450 ที่นั่ง,เจ้าของสโมสร : แอสเซม อัลลาม,ประธานสโมสร: แอสเซม อัลลาม,ผู้จัดการทีม : สตีฟ บรูซ,ฮัลล์ ซิตี้ ภายใต้การคุมทีมของ สตีฟ บรูซ อดีตกองหลังระดับตำนานของทีมแมนเชสเตอร์ ยูไนเต็ด ร่วงตกชั้นไปเพียงฤดูกาลเดียว พวกเขาก็ได้กลับมาบู๊ศึกพรีเมียร์ลีก อีกครั้งได้อย่างรวดเร็ว,สำหรับผลงานของ ฮัลล์ ซิตี้ ในลีก เดอะ แชมเปียนชิพ ฤดูกาลล่าสุด ลงเล่น 46 นัด ชนะ 24 เสมอ 11 แพ้ 11 มี 83 แต้ม จบด้วยอันดับ 4 ของตาราง คว้าสิทธิ์ไปเล่นเพลย์ออฟเลื่อนชั้น และพวกเขาก็ชนะ ดาร์บี เคาน์ตี ในรอบรองชนะเลิศ ด้วยสกอร์รวม 2 นัด  3-2 ก่อนจะเอาชนะ เชฟฟิลด์ เวนส์เดย์ ในรอบชิงชนะเลิศ ไปหวุดหวิด 1-0  จากประตูชัยของ โมฮาเหม็ด ดิยาเม ส่งพวกเขาคว้าแชมป์เพลย์ออฟ คว้าตั๋วขึ้นมาสู่พรีเมียร์ลีก อังกฤษ เป็นทีมสุดท้าย ,สำหรับนักเตะที่น่าจับตามองในฤดูกาลที่จะถึงนี้ของ ฮัลล์ ซิตี้ ได้แก่  อเบล เฮอร์นันเดซ กองหน้าทีมชาติอุรุกวัย วัย 25 ปี ซึ่งกองหน้าถนัดเท้าซ้ายรายนี้ โชว์ฟอร์มซัดไป 21 ประตู จากการลงเล่น 42 นัด รั้งอันดับ 3 ดาวซัลโว ลีก เดอะ แชมเปียนชิพ ซีซั่นล่าสุด ส่วนอีกคนที่ฟอร์มดีไม่แพ้กันคือ แซม คลูคาส กองกลางวัย 25 ปี ที่ทำไป 8 แอสซิสต์ ติดอยู่อันดับ 9 ของลีก,นอกจากนี้พวกเขายังมีนักเตะฝีเท้าดีอยู่ในทีมอีกหลายคน ไม่ว่าจะเป็น โรเบิร์ต สน็อดกราสส์ อดีตดาวเตะทีมนอริช ซิตี้, ทอม ฮัดเดิลสตัน อดีตกองกลางทีมทอตแนม ฮอตสเปอร์, ฌอน มาโลนีย์ กองกลางผู้มีใบหน้าละม้ายคล้าย เวย์น รูนีย์ รวมทั้ง โมฮาเหม็ด ดิยาเม และ อาเหม็ด เอล โมฮามาดี ,เสือยังไงก็ยังเป็นเสือ ดังนั้นพวกเขาพร้อมที่จะไล่ขย้ำทุกทีมที่ขวางหน้า และจะไม่ยอมตกชั้นซ้ำรอยอีกครั้งแบบง่ายๆ แน่นอน.
ทำความรู้จัก 3 ทีมน้องใหม่ที่ก้าวจาก ลีก เดอะ แชมเปียนชิพ อังกฤษ ขึ้นมาโชว์ฝีเท้าในศึกพรีเมียร์ลีก อังกฤษ ในฤดูกาล 2016-17 ประกอบด้วย เบิร์นลีย์,มิดเดิลสโบรห์ และ ฮัลล์ ซิตี้
พรีเมียร์ลีก,เบิร์นลีย์,มิดเดิลสโบรห์,ฮัลล์ ซิตี้,ข่าวกีฬา,ข่าว,ไทยรัฐออนไลน์